# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **PRIMĂRIA COMUNEI ---STEJARU,** cu sediul în loc. Stejaru , str Principala . nr. 7 , județul Tulcea, înregistrată la APM Tulcea cu nr. 13887/03.11.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.11.2017, că proiectul „**MODERNIZARE ILUMINAT PUBLIC ÎN LOCALITATEA VASILE ALEXANDI, COMUNA STEJARU, JUDEȚUL TULCEA”** amplasat înintravilanullocalității Vasile Alexandri, com. Stejaru, jud. Tulcea, **nu necesită parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se află la limita ariilor naturale protejate, ROSPA 0091 Padurea Babadag, ROSCI 0201 Podișul Nord Dobrogean si ROSPA 0100 Stepa Casimcea.

- amplasamentul se află în intravilanul localității Vasile Alexandri, com. Stejaru, judeţul Tulcea. Pe amplasament nu au fost identificate specii de păsari sau alte specii de faună și habitate ale speciilor pentru care au fost declarate ariile naturale protejate, ROSPA 0091 Pădurea Babadag, ROSCI 0201 Podișul Nord Dobrogean si ROSPA 0100 Stepa Casimcea și care ar putea fi afectate de implementarea proiectului .

**Localizarea proiectului :**

- Proiectul se va implementa în intravilanullocalității Vasile Alexandri, com. Stejaru, jud. Tulcea.

**Caracteristicile proiectului :**

* Proiectul prevede montarea unor aparate de iluminat cu LED, cu putere absorbită de 30-60W, grad de protecție de IP65, rezistență la șocuri mecanice IK08, clasa de protecție unu, iar fiecare lampă cu LED va avea montat un senzor de lumină cu activare automată.
* Implementarea proiectului, presupune următoarele lucrări:

- demontarea aparatelor de iluminat vechi;

- demontarea clemelor de legătură vechi ;

- demontarea consolelor vechi ;

- demontarea cablurilor de alimentare vechi ;

- montarea de aparate de iluminat cu LED-uri, eficiente din punct de vedere energetic și luminotehnic, pe toți stâlpii existenți în toată comuna, iar fiecare lampă cu LED va avea montat un senzor de lumină cu activare automată;

- montarea de console de susținere a aparatelor de iluminat cu LED;

- montarea de coliere de prindere pe stâlpi a consolelor, fixate prin intermediul unei benzi de montaj din inox și agrafe de strângere ;

- conexiunile eletrice se vor realiza de la cablurile existente la cablurile lămpii cu LED

- izolarea cablurilor, se va face cu izolație termotractabilă ;

- protecția la supratensiuni este inclusă în fiecare lampă LED.

* Implementarea proiectului se face pe infrastructura existentă, nefiind nevoie de o nouă infrastructură ( stâlpi noi, rețele electrice noi sau puncte noi de aprindere);
* Terenul aferent sistemului de iluminat public cât și întregului sistem de iluminatpublic stradal, aparține domeniului public.

 Alimentarea cu apă: apă potabilă va fi asigurată pe timpul lucrărilor de către constructor și va fi procurată din comerț;

 Canalizarea apelor uzate menajere: nu este cazul

 Energie electrică: prin branșament la rețeaua electrică locală;

 Energie termica: nu este cazul

**Condiţiile de realizare a proiectului:**

Pentru a preveni și eventual a limita sau elimina efectele unui posibil impact negativ (posibil doar pe perioada de desfașurare a lucrărilor) se vor lua de către beneficiar și de către antreprenorul general următoarele măsuri :

* Supravegherea lucrărilor în permanență de catre personal specializat și de către dirigintele de șantier ;
* Reducerea pe cât posibil a perioadei de execuție a lucrărilor;
* Pe parcursul execuției întregii lucrări, zona va fi asigurată pentru a nu afecta circulația pe drumurile publice sau împrejurimile. Toate materialele folosite vor fi livrate de către furnizori, iar transportul, manipularea si depozitarea lor, se va realiza fără a afecta mediul înconjurător;
* Toate lucrările se vor desfășura strict pe amlasament, fără a afecta vecinătățile;
* Pentru a reduce zgomotele sau vibrațiile care pot deranja speciile pentru care au fost desemnate ariile naturale protejate ROSPA 0091 Pădurea Babadag, ROSCI 0201 Podișul Nord Dobrogean si ROSPA 0100 Stepa Casimcea, se vor folosi echipamente și tehnologii noi, conforme cu standardele de zgomot acceptate;
* Nu se vor folosi echipamente de construcții mari care să genereze zgomote și vibratii;
* Materialele utilizate se vor descărca în spații adiacente drumurilor publice pentru perioade scurte de timp;
* Pe tot parcursul execuției lucrărilor se vor lua, prin grija antreprenorului general, toate măsurile legate de protejarea biodiversității, solului, subsolului, faunei și vegetației din jurul amplasamentului;
* Toate deșeurile rezultate, toate resturile și materialele nefolosite rămase se vor colecta și depozita separat, în zone bine delimitate și protejate, fiind preluate regulat de către un operator de salubritate autorizat .

Se vor respecta prevederile legislaţiei de protecţie a mediului în vigoare .

Titularul proiectului va respecta condiţiile impuse prin Certificatul de Urbanism nr. 106/ 10992 /21.09. 2017, emis de Primăria Comunei Stejaru, jud. Tulcea.

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecția mediului, aprobată prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecția mediului și a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Intocmit,

Cecilia IVANOV